hy en hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy hy hy hy de hy hy hy hy hy en hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en eu en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en
Բաքվի էլիտայից մինչև առնետներով լի հանրակացարանային սենյակ — Անի Բլոգ
Նոյեմբերի 1, 2011Մայիսի 9, 2016 Անի Գասպարյան
Ամեն անգամ, երբ հանրակացարանի տնօրենները փոխվում էին, Լիանան դիմում էր նրանց` երկու կողք-կողքի սենյակներ տրամադրելու խնդրանքով, բայց սենյակները վաճառվում էին, իսկ նրանց հարցը մնում էր օդում կախված: «Մի անգամ էլ, երբ տնօրեններից մեկին դիմեցի, ասաց 2 հազար դոլար տվեք, սենյակ տամ: Դե որտեղի՞ց տայինք: Իսկ էսօր կողքինս իր սենյակը ծախում ա 35  հազար դոլարով»,- ասում է նա:
Այժմ հանրակացարանի բոլոր սենյակները զբաղված են, և նրանք հույս չունեն իրենց կենցաղը բարելավել հանրակացարանում: Անգամ իրենց սենյակները չեն սեփականացրել` մտածելով, թե կմեծացնեն, հետո. «Հիմա, որ սեփականացնեմ, մեկը կգա կասի` դե որ սեփականացրել ես, ուրեմն տապակվի քո յուղի մեջ, մյուս կողմից էլ, կարան գան ու ասեն` դուրս եկեք, բայց դե հո դրսում չե՞ն թողնի,- իրեն հույս է տալիս Լիանան:
Այս խնդիրները քիչ են, վերջերս դրանց գումարվել է ևս մեկը. հանրակացարանային շենքի առաջին հարկում գտնվող ավտոպահեստամասեր վաճառող խանութի տերը փակել է ջրի ծորակը, որի հետևանքով տիկին Էմման ու Նանան, նաև 7 ուրիշ ընտանիք, զրկվել են ջրից: Բանն այն է, որ տիկին Էմմայի սանհանգույցի խողովակներն այնքան հին են ու վնասված, որ կոյուղու ջուրը լցվել է խանութի տարածք: Նա ասում է, որ ինքը խանութը վարձակալողին նախապես զգուշացրել է, որ նման խնդիր կա, և խնդրել է, որ խողովակները վերանորոգեն, սակայն ապարդյուն: Իսկ երբ ջրից զրկված ընտանիքները սկսել են անընդմեջ բողոքներ հայտնել խանութի տիրոջը, նա մի արհեստավոր է ուղարկել խողովակները վերանորոգելու համար, բայց որոշ ժամանակ անց ջուրը նորից է լցվել խանութ, և տերը կրկին ջուրը փակել է: «Նորմալ չսարքեցին,- ասում է տիկին Էմման,- բայց մենք ի՞նչ անենք, գումար չունենք, որ կարգին մասնագետ բերենք»:
Փորձեցինք լսել նաև մյուս կողմի տեսակետը: Պարսկահայ գործարար Հրայր Բաղդասարյանի փաստարկներն անժխտելի էին այն առումով, որ խանութին նյութական մեծ վնաս է հասցվել, որը չի փոխհատուցվել, կամ խողովակները վերանորոգելու խնդիրը ոչ թե խանութինն է, այլ բնակչինը: Սակայն երբ հիշեցրինք, որ այդ ամենի կողքին կա նաև հարցի բարոյական կողմը, գործարարն այդ մասին լսել անգամ չուզեց. «Մի կաթիլ ջուր չեն ունենա, մինչև չբերեն և իրենց բոլոր տրուբեքը չփոխեն,- ասաց նա,-իսկ հիմա թող ջուր կրեն, բերեն խմեն ու բանացնեն»:
Տիկին Էմման ու դուստրն ասում են, թե հենց որ փորձում են խոսել նրա հետ, իրենց դուրս է հրավիրում խանութից: Մի կողմից էլ ճնշում են ջրից զրկված մյուս բնակիչները` մեղադրելով, թե նրանց պատճառով իրենք էլ են զրկվել ջրից:
Թե ինչ ընթացք կստանա այս վեճը, հայտնի չէ. միայն փաստ է, որ այդ ընտանիքները` հատկապես 6 անչափահաս երեխա ունեցող Նանան,  առանց ջրի երկար դիմանալ չեն կարող: «Ամեն օր կա՛մ դրսի պուլպուլակից ենք ջուր բերում, կա՛մ Լիանայի սենյակից,-ասում է նա,- մեր ավտոմատ լվացքի մեքենան, որը նվեր ենք ստացել, արդեն փչանում է, որովհետև  ժամերով կագնած` ձեռքով ենք ջուրը լցնում մեջը, որ աշխատի, ուրիշ ճար չունենք, էսքան շորը ո՞նց լվանանք»:
Տիկին Էմմայի ու Նանայի սենյակում վերջերս նաև հրդեհ է բռնկվել. էլեկտրաէներգիայի վարձը ժամանակին  չվճարելու պատճառով էլեկտրիկը հոսանքն անջատել է, և նրանք ստիպված են եղել գիշերն անցկացնել մոմի լույսի տակ.  «Քանի որ տանը կռիսներ կան, քնելուց առաջ մոմը վառած էինք թողել, որ հանկարծ էրեխեքի վրա չբարձրանան,-պատմում է տիկին Էմման,- հանկարծ զգացինք, որ տունը վառվում է: Պաժառնին եկավ, հազիվ մեզ փրկեցին, իսկ Էլեկտրիկին տուգանեցին, քանի որ իրավունք չուներ լույսն անջատել, երբ տանը անչափահաս երեխաներ կան»:
Իսկ երբ նույն էլեկտրիկին Նանան խնդրել էր հոսանքը չանջատել և մի քիչ ժամանակ տալ գումարը վճարելու համար, պատասխանել էր. «Փողոցում կանգնի, քեզ շատ արագ կտանեն…բեր փողը մուծի»:
Գյուղապետ տիկին Զոյան «տղամարդ կին» չէ, պարզապես կին է
Մի հայ ընտանիք էլ մեկնեց Կանադա. good bye Armenia
Հունվարի 29, 2020 Անի Գասպարյան 0
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
Մարդու իրավունքների առաջին պաշտպան, «Ընդդեմ իրավական կամայականության» ՀԿ գործադիր տնօրեն Լարիսա Ալավերդյանը հունվարի 28-ին Երևանում մի խումբ...
Հոկտեմբերի 05, 2016 Անի Գասպարյան 0
«Եթե չլիներ 1996-ը, չէին լինի թե՛ հոկտեմբերի 27-ը, թե՛ մարտի 1-ը, թե՛ «Սասնա ծռերը». Վ. Մանուկյան
Հայաստանի նորանկախ պատմության ամենախայտառակ էջերից մեկը 1996 թվականի նախագահական ընտրություններն են, որոնք ճակատագրական ջրբաժան գծեցին Հայաստանի...
Հոկտեմբերի 05, 2016 Անի Գասպարյան 0
​«Փակուղի չկա». Վազգեն Մանուկյանի կոչը 1990-ին և այսօր
1988 թ. սկսվեց Ղարաբաղյան շարժումը: Նպատակը Ղարաբաղի վերամիավորումն էր Հայաստանին: Ձևավորվեց «Ղարաբաղ» կոմիտեն, շարժումը մեծ թափ...
3 Մեկնաբանություն “Բաքվի էլիտայից մինչև առնետներով լի հանրակացարանային սենյակ” վերաբերյալ
Նոյեմբերի 6, 2011 at 6:59 ե.
im masin chpatmecin? :)))
Նոյեմբերի 8, 2011 at 11:56 ա.
Չէ, Արփ ջան, ճանաչում ես իրենց???
Փետրվարի 6, 2012 at 8:54 ա.
Բաքվի էլիան ուր մնաց ? չի երեվում……
Մնում ա Մանկապարտեզի պահակ հայը բաքվում դասվի Էլիտայի շարքին
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն